|  |  |
| --- | --- |
| Teitl y gweithgaredd: |  **Amser amherffaith y ferf yn *Tân ar y Comin*** |
| Disgrifiad: | Gweithgaredd er mwyn i ddysgwyr ddechrau adnabod y gwahaniaeth rhwng amser gorffennol y ferf (*edrychodd*) ac amser amherffaith y ferf (*edrychai*). |
| Blynyddoedd ysgol: | Bl 6/7 |
| Sgìl Rhaglen Astudio posib: | Ysgrifennu / Ysgrifennu’n gywir / Iaith |
| Testun T. Llew Jones | *Tân ar y Comin*, darn yn *Trysorfa T. Llew Jones*, t.96-98. |
| Offer angenrheidiol: | Adnodd y Dysgwr |
| Trefn a awgrymir: | * Darllen paragraff cyntaf y detholiad. Tynnu sylw at y ddwy ferf: ‘edrychodd’ ac ‘edrychai’. Beth yw’r gwahaniaeth?
* **Edrychodd** – amser gorffennol y ferf (3ydd person – fe neu hi); gweithred (rhywbeth yn digwydd) yn y gorffennol sydd wedi dod i ben.
* **Edrychai** – amser amherffaith y ferf (3ydd person – fe neu hi); mae’n cyfateb i: **Roedd yn edrych**. (Dydy’r weithred yn y gorffennol ddim wedi dod i ben o angenrheidrwydd.)
* Gellir cymharu’r brawddegau canlynol (a’u cyfieithu i’r Saesneg er mwyn helpu’r dysgwyr i weld y gwahaniaeth): Eisteddodd Nia ar y gadair. (*Nia sat on the chair.)* Eisteddai Nia ar y gadair. *(Nia was sitting on the chair.)*
* Sut rydyn ni’n creu amser amherffaith y ferf, 3ydd person – fe neu hi? (Rhoi **–ai** yn lle -**odd**). Mae sawl enghraifft o ‘ni **allai**’ yn y detholiad ac un enghraifft o ‘**teimlai’**.
* Mae rhai ffurfiau mwy afreolaidd: e.e. **gwyddai** (roedd yn gwybod).
* Darllen drwy ‘Adnodd y Dysgwr’, y dysgwyr yn gwneud y tasgau a mynd drostyn nhw fel dosbarth.
 |
| Gweithgareddau gwahaniaethol: | Edrych ar nofelau eraill i blant i chwilio am enghreifftiau o’r amherffaith. |